Tinkamų raktinių žodžių pasirinkimas

Raktinių žodžių pasirinkimas yra viena svarbiausių svetainės optimizavimo dalių, o naudą pajusite tik tuomet, kai pasirinksite tinkamus savo veiklai raktažodžius. Atsirinkus tikslinius raktažodžius būsite lengvai randami paieškos sistemoje tiems klientams, kurie domisi ir ieško jūsų produktų ar paslaugų. Be to, tikslingai ieškantys vartotojai yra labiau linkę įsigyti tai ką siūlote, to rezultatas – didesnis konversijų skaičius jūsų svetainėje ir padidėjęs pelnas.

Tai taip pat labai svarbi dalis, kadangi būtent su jais randama jūsų interneto svetainė. Norint sulaukti kuo tikslesnės auditorijos srauto į savo svetainę, derėtų atlikti išsamią raktažodžių analizę bei patikrinti kiek su jais atliekama paieškų. Geriausias įrankis atrinkti raktinius žodžius yra „Google Keyword Planner“, jis padės įvertinti norimų raktinių žodžių konkurencingumą, populiarumą bei tikslingumą. Šis „Google“ įrankis pateiks ir galimų žodžių alternatyvų, kuriais galėsite naudotis.